《杂兴三首 其三》
宋代·郑獬

秦皇按长剑，杀人如刈草。何独李斯辈，竟以丞相老。

汉元服儒李，收谏如蓄宝。何独萧望之，诛锄恨不早。

沧海飞天波，枯泽淤行潦。刘累婴其喉，蛟龙不为暴。

鲁士固多贤，亲师仲尼道。至于出处间，惟有颜生到。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。